open-index/open-wikipedia-markdown huggingface dataset:
Mot

**Mot** eller **MOT** kan referere til:

* Mot (egenskap)
* Mot (humør)
* Mot (preposisjon)
* Mot (møtested), eksempelvis vegemot for veier eller åmot for elver
** Åmot
* Mot (gud), semittisk guddom
* «Mot», et musikkalbum fra Susanne Lundeng, 2011
* MOT, ideell organisasjon
* Motorola, «MOT» på børsen
* Oppklaring, Military Observation Team, en tropp for militær oppklaring eller rekognosering
Presisjonsmarkedsføring

**Presisjonsmarkedsføring** er markedsføring som er tilpasset individet. Gjennom kanaler som mobil, e-post/HTML og personlige internett-kampanjesider (PURL) sender bedriften ut informasjons- og markedstiltak som tilpasser seg individet, målgruppen og segmentet. Argumenter, bilder, design og informasjon autogenereres for den enkelte.

Presisjonsmarkedsføring gir automatisk kampanjerespons på et individnivå (real time), og man kan derfor tilpasse seg, forandre, eller presisere budskapet i kampanjekjøringen om budskapet ikke treffer optimalt. Under kampanjen kan man også gjøre ekstratiltak i samme eller andre kanaler om responsen uteblir. 

Presisjonsmarkedsføring brukes også til å individtilpasse video/film slik at hver mottaker får en autogenerert og personlig video/film. Slike tiltak skaper ofte meget høy grad av respons og er godt egnet til viral markedsføring. 

Mange vil oftere ha det som er ment for og tilpasset en selv. Det er hva presisjonsmarkedsføring handler om.

Wittusen & Jensen, avdeling visuell kommunikasjon, Bring Dialog og Direkt Media er bedrifter som har kommet og drevet lengst med dette innenfor systemteknikk, fagfelt og fokus i Norge.
Eswatinis kvinnelandslag i fotball

**Eswatinis kvinnelandslag i fotball** representerer Eswatini i internasjonal fotball for kvinner.

Swaziland debuterte i kvalifiseringen til Afrikamesterskapet i 1998, der de tapte for nabolandet Sør-Afrika. Deretter meldte Swaziland seg på til Afrikamesterskapet i 2002, men trakk seg før første kvalifiseringskamp. Deretter har ikke Swaziland vært påmeldt til flere mesterskap, men de spiller fortsatt kamper, særlig mot nærliggende land. I 2008 slo Swaziland Mozambik 3-1. Landet skiftet navn fra Swaziland til Eswatini 19. april 2018.
CoCom

**CoCom** er et akronym for *Coordinating Committee for Multilateral Export Controls*. CoCom ble etablert i 1947 under den kalde krigen for å gjennomføre en boikott av vestlige lands eksport til land i østblokken

Organisasjonen hadde 17 medlemsland: Australia, Belgia, Canada, Danmark, Frankrike, Hellas, Italia, Japan, Luxembourg, Nederland, Norge, Portugal, Spania, Storbritannia, Tyrkia, Tyskland og USA, i tillegg var det en rekke samarbeidsland som Finland, Irland, New Zealand, Sverige, Sveits og Østerrike.

CoCom ble oppløst den 31. mars 1994.

## Brudd på reglene

I 1987 ble det avslørt at det japanske firmaet Toshiba Machine Company sammen med Kongsberg Våpenfabrikk hadde levert åtte datastyrte dreiebenker til Sovjetunionen mellom 1982 og 1984, en handel som krenket CoCom-regler. I USA ble det argumentert med at denne teknologien sterkt forbedret sovjetiske ubåters evne til å unngå å bli oppdaget, noe som igjen førte til betydelige kostnader for USA for å forbedre sin egen teknologi. I 1988 tok den amerikanske kongressen initiativ til å innføre sanksjoner mot Toshiba og forby import av Toshiba-produkter til USA. For Kongsberg Våpenfabrikk betød dette svekket tillit internasjonalt, noe som var med og bidro til navneskiftet i 1987.

## Eksterne lenker
* Institutt for forsvarsstudier: Stille propell i storpolitisk storm: KV/Toshiba-saken og dens bakgrunn

## Referanser
Sanger fra dengang mor var liten

***Sanger fra dengang mor var liten*** er det femte studioalbumet til den norske sangeren Wenche Myhre. Albumet ble gitt ut i 1967.

## Sporliste

**Side 1:**

# «Om morgenen» (Margrethe Munthe)
# «Solskinnsvise» (Zacharias Topelius og Preben Nodermann)
# «Lille Lotte»
# «Jeg synger» (Margrethe Munthe)
# «Tuppen og lillemor» (Philip Wingate, Henry W. Petrie og Vilhelm Dybwad)
# «Dukkemor» (Margrethe Munthe)
# «Kjerringa med staven» (Arnie Norse)
# «Gartnerløkka» (Thoralf Borg og Rudolf Nilsen)

**Side 2:**

# «Lua av» (Margrethe Munthe)
# «Tulla» (Margrethe Munthe)
# «All mat er god» (Margrethe Munthe)
# «Bæ bæ lille lam» (Alice Tegnér og August Strindberg)
# «Ingrids vise» (Bjørnstjerne Bjørnson og Halfdan Kjerulf)
# «Kom bukken til gutten» (Bjørnstjerne Bjørnson og Edvard Grieg)
# «Sov dukkelise» (Elith Worsing og Ludvig Brandstrup)
# «Om kvelden» (Margrethe Munthe)

## Eksterne lenker

*
Mistdalen

**Mistdalen** er ei setergrend i Rendalen kommune i Innlandet. Den ligger på vestsida av elva Mistra, rundt 10 kilometer vest for fjellet Sølen og 2 kilometer nord for Søre Mistsjøen.

## Referanser
Bakkenær ozon

**Bakkenær ozon** (troposfærisk ozon) er ozon nær jordoverflaten. I stratosfæren, over 10 kilometers høyde, beskytter ozon mot solens farlige ultrafiolette stråler, men det er skadelig for mennesker og vegetasjon som lever i den nederste delen av atmosfæren. De negative effektene av bakkenær ozon er forårsaket enten av kortvarige høye konsentrasjoner eller av relativt sett lavere konsentrasjoner som forekommer over lengre perioder.

Bakkenær ozon dannes i fotokjemiske reaksjoner mellom flyktige organiske stoffer og nitrogenoksider i nærvær av solstråling. Bakkenær ozon hindrer fotosyntese og har skadelige effekter på vannbalansen hos plantevekster, og reagerer med slimhinnene i luftvegene til dyr og mennesker. Bakkenær ozon dannes blant annet når sollys møter avgasser fra motorkjøretøyer. Det oppstår også fra fotokopieringsmaskiner.

## Dannelse av bakkenær ozon
Ozon bildas naturlig av fotolys av nitrogendioksid (NO2) gjennom følgende kjemiske reaksjoner:

:NO2 + UV → NO + O
:O2 + O → O3
:NO + O3 → NO2 + O2
:O3 + UV → O2 + O

Disse reaksjonene fører ikke til en nettoproduksjon av ozon ettersom det ozon som dannes i reaksjon 2 blir brutt ned av nitrogendioksid (NO) som dannes i reaksjon 1. Likevel kommer disse reaksjonene, på grunn av ulik reaksjonshastighet, til å føre til at luften på dagtid inneholder en lav konsentrasjon av ozon. Mekanismene her ble klargjort av blant annet Paul Crutzen.

Høye nivåer oppstår først i nærvær lettflyktige organiske forbindelser (VOCer). En del av disse organiske forbindelsene blir avgitt naturlig fra plantevekster (særlig bartrær), men isteden kommer utslippene fra menneskelige kilder som håndtering av olje og oljeprodukter eller ufullstendig forbrenning av oljeprodukter i motorer og kraftverk. Disse organiske forbindelsene hever mengden av ozon da de reagerer med nitrogendioksid, som dannes i reaksjon 1 overfor. Fjerning av nitrogendioksid fører til at mindre ozon kan ødelegges gjennom reaksjon 3, noe som vil føre til at konsentrasjonen av ozon på dagtid vil øke. Et eksempel på hvordan dette skjer er gjennom oksidering av etan:

Den peroksidradikale (C2H5O2) som dannes i den andre reaksjonen ovenfor kan siden reagere med NO:

:C2H5O2 + NO → C2H5O + NO2

Nitrogendioksid som dannes her kan siden fotolyseres videre i henhold til den aller første reaksjonen overfor og danne mer ozon.

## Eksterne lenker
* Miljøstatus i Norge: Bakkenær ozon
Jakob van Doordt

**Jakob van Doordt** (også **Jacob Van Doort**) (født ca. 1590 trolig i Flandern, død 1629 i Stockholm) var en  portrettmaler som virket ved flere hoff rundt i Europa. Han utførte portretter av Christian IVs familie og av flere danske adelige. 

Van Doordt ble anbefalt til Jakob I av England og var i England for å male. 

Han døde under et opphold i Stockholm.

## Se også
* «Ulrik» (maleri)

## Referanser


## Eksterne lenker
* 
* Weilbachs kunstnerleksikon
* De Danske Kongers Kronologiske Samling
Cercle Brugge KSV

**Cercle Brugge Koninklijke Sportvereniging**, forkortet til **Cercle Brugge** er en belgisk fotballklubb som spiller i toppdivisjonen Jupiler League. Laget ble stiftet i 1899, og spiller sine hjemmekamper på Jan Breydel Stadium i Brugge. Klubben har vunnet ligaen tre ganger, og den belgiske cupen to ganger. 

## Spillerstall
Oppdatert 27. mai 2024.

### Utlånte spillere

## Referanser


## Eksterne lenker
*
Marcal

**Marcal** [] er en ca 100 kilometer lang sideelv til Rába fra høyre. Den har utspring ved Sümeg i Bakonyfjellene, vest i Ungarn. Elven renner nordover og når den lille ungarske slette ved Ukk. På veien dit samler elven en rekke småelver fra Bakonyfjellene. Marcal renner i meandere mot nordøst og i nedre løp nesten parallelt med Rába. Begge elvene løper sammen i Győr og vassdraget fortsetter som Rába til Mosoni-Duna, en sidearm av Donau.

Marcal ble i oktober 2010 rammet av en stor forurensning av rødt industrislam. Slammet hadde fulgt bekken Torna løp fra byen Ajka til utløpet ved Karakó,  

** Se hovedartikkel: [[Giftutslippet i Ungarn 2010]]*

## Eksterne lenker
*
Zambias kvinnelandslag i fotball

**Zambias kvinnelandslag i [[fotball]]** representerer Zambia i internasjonal fotball for kvinner. 

Zambia har av og på deltatt i Afrikamesterskapet siden det første mesterskapet i 1991. Der fikk de sin beste plassering, en semifinaleplass, ettersom motstanderen, Zimbabwe, trakk seg. I semifinalen skulle Zambia møte Kamerun, men denne gangen trakk Zambia seg. Dermed fikk de en semifinaleplass uten å ha spilt en eneste kamp.

I Afrikamesterskapet i 1995 møtte Zambia Sør-Afrika, og tapte begge kampene i kvartfinalen klart. Etter å ha stått over de to neste mesterskapene, spilte Zambia kvalifisering igjen til 2002, der de kom til andre runde på walk-over, før de tapte, igjen klart, og igjen for Sør-Afrika. Etter å ha stått over nok et mesterskap, stilte Zambia til Afrikamesterskapet i 2006, men de tapte begge kampene mot Den demokratiske republikken Kongo. I kvalifiseringen til 2008 møtte Zambia Zimbabwe, og tapte sammenlagt. Siden den kampen har Zambia spilt tokamper, begge mot Botswana. Zambia vant begge.

## Se også
* Zambias herrelandslag i fotball
* Liste over kvinnelandslag i fotball
The Boy Next Door

***The Boy Next Door*** er et musikkalbum med Rolf Graf, utgitt i 1985. Dette er hans første plate som soloartist.

## Sporliste

# «Girls» (Egil Eldøen/Rolf Graf/Alexandra Wangberg)
# «Walk Right In» (Rolf Graf/Alexandra Wangberg)
# «Shine» (Rolf Graf/Steinar Fjeld)
# «Don't Stop, Do It» (Rolf Graf/Alexandra Wangberg)
# «Right From the Start» (Rolf Graf/Alexandra Wangberg)
# «Dancing (With No Other)» (Rolf Graf/Alexandra Wangberg)
# «Maxine» (Rolf Graf/Alexandra Wangberg)
# «World of Fools» (Rolf Graf/Alexandra Wangberg)
# «Running Out of Time» (Rolf Graf/Ståle Rasmussen)
# «U & I» (Rolf Graf/Alexandra Wangberg)
## Medvirkende
### Musikere
* Rolf Graf - sang, gitarer, bass, synth, timpani, programmering, kor, produsent, låtskriver, miksing, omslagsdesign, arrangement 
* Svein Dag Hauge - gitarer 
* Henrik Janson - gitarer
* Ståle Rasmussen - gitarer, sang, kor, låtskriver 
* Sigurd Køhn - saksofon 
* Peter Ljung - synth, programmering 
* Geir Langslet - synth, programmering 
* Eivind Fivesdal - programmering 
* Per Lindvall - trommer 
* Per Hillestad - trommer, perkusjon
* Renate Alsing - trommer på *U & I*
* Egil Eldøen - sang, kor, låtskriver 
* Alexandra Wangberg - sang, kor, låtskriver 
* Tor Endresen - sang, kor
* Frank Ådahl - sang, kor 
* Amund Enger - kor 
* David Chocron - kor
* Anita Skorgan - kor 
* Berit Lohne - kor
* Solfrid Stene - kor 
* Tove Rødde - kor 
* Håkon Iversen - kor
* Per Øystein Sørensen - kor 
### Øvrige medvirkende
* Sverre Henriksen - produsent, tekniker, miksing  
* Eilif Stene - tekniker 
* Leif Allanson - tekniker 
* Hans-Olav Forsang - fotograf 
## Eksterne lenker
* The Boy Next Door
Somlóvásárhely

**Somlóvásárhely** er en bygd i kommunen Ajka i Veszprém vest i Ungarn. Stedet ligger 13 kilometer vest for byen Ajka ved Torna. I umiddelbar nærhet ligger landskaps- og naturvernområdet Somló. Mellom bygden Somlóvásárhely og naturvernområdet går Europavei 66.
## Eksterne lenker
*
Hans Holten

**Hans Holten** (født 20. mars 1892 i Surnadal, død 3. januar 1973) var en norsk pressemann. Han var utdannet agronom. Han var generalsekretær og leder for pressekontoret i Bondepartiet 1933–1940 og politisk redaktør i *[[Nationen]]* 1945–1963.

## Referanser


## Eksterne lenker
*
R. Charleroi SC

**Royal Charleroi Sporting Club**, forkortet til **R. Charleroi** er en belgisk fotballklubb som spiller i toppdivisjonen Jupiler League. Klubben ble stiftet i 1904, og spiller sine hjemmekamper på Stade du Pays de Charleroi i byen Charleroi. Klubben har aldri vunnet ligaen, men har kommet på andreplass én gang.

## Spillerstall
Oppdatert 27. mai 2024.

### Utlånte spillere

## Referanser


## Eksterne lenker
*
Agrippa

**Agrippa** kan være:
*Lucius Vipsanius Agrippa
*Marcus Vipsanius Agrippa
*Herodes Agrippa I
*Herodes Agrippa II
*Heinrich Cornelius Agrippa

## Se også
*Agrippina
Overlysvindu

Et **overlysvindu** (engelsk: *skylight*) er et takvindu som er laget av gjennomsiktig eller gjennomskinnelig glass, og som utgjør hele eller deler av takrommet til en konstruksjon med formål å slippe inn dagslys, og eventuelt for ventilasjonsformål.

## Båter
Overlysvindu er ofte montert i en karm innfelt i dekket på større seilbåter. Det er vanligvis konstruert tilsvarende et sadeltak for at vann skal renne vekk. Åpningen foregår oppover, slik at det kan fungere som lufteluke i godt vær.

For at konstruksjonen skal tåle røff sjø og andre påkjenninger, er der ekstra solide materialer både i glass og karmkonstruksjon, gjerne forsterket med metallstenger.

Begepet er ofte brukt i den engelske forfatteren Joseph Conrads sjø-romaner.
Muggen manna

***Muggen manna*** er et musikkalbum med Ole Paus, utgitt i 1986. På albumet bidrar gjesteartister som *Børresen Combo* og *Markedssjef Hansen*.

## Sporliste

# «Kald kaffe» (Ole Paus)
# «Sort og hvitt» (Ole Paus)
# «Farvel til mamma» (Ole Paus)
# «Mæsjen og Påsjen» (Ole Paus)
# «Alene» (Ole Paus)
# «Ny tid» (Ole Paus)
# «Svarte penger» (Ole Paus)
# «Tønnesen» (Ole Paus)
# «Emigrant» (Ole Paus)
# «Gutenberg» (Ole Paus)
# «Enkebyen» (Ole Paus)
# «Nelly Nylon» (Ole Paus/Anne-Karine Strøm)

## Eksterne lenker
*
Landsforeningen for overvektige

**Landsforeningen for Overvektige** (LFO) er en norsk interesseorganisasjon etablert i 2000 av Fedon Lindberg og arbeider med å hjelpe og lette hverdagen til alle som sliter med overvekt.

## Om organisasjonen
Blant arbeidsoppgavene til organisasjonen er å informere om behandlingstilbud, informere og bidra til å forebygge utvikling av overvekt og arbeide for at fedme blir definert som en kronisk lidelse i trygderettslig forstand.

LFO er medlem av Funksjonshemmedes Fellesorganisasjon. I 2012 hadde organisasjonen ca. 300 medlemmer.

Skuespiller og politiker Jørgen Foss var styreleder fra 2010 inntil han trakk seg i 2015, etter å ha blitt utsatt for mye netthets og flere drapstrusler over en lengre periode. Nåværende leder er Mari-Mette Graff.

## Formål
* Informere om overvekt
* Informere om behandlingstilbudet for syklig overvekt
* Informere og bidra til å forebygge utvikling av overvekt
* Arbeide for at utlegg for behandling og medisiner for overvekt skal få økonomisk refusjon på linje med andre kroniske lidelser
* Bidra til at overvektige får bedre livskvalitet
* Bidra til positivt samvær og fellesskap mellom overvektige
* Arbeide for å fremme interessen for forskning på områder knyttet til sykelig overvekt
* Arbeide mot diskriminering av sykelig overvektige i samfunnet

## Sentralstyre
* Mari-Mette Graff, styreleder
* Lillian Juliane Fjeld, styremedlem
* Rune Sandø, styremedlem
* Eva Aarskog, styremedlem

## Lokallag
Lokallag med ledere registrert i 2013:
* LFO Hordaland avd. Indre Hardanger. Leder siden 2012 er Olav Leif Strand. 
* LFO Hordaland avd. Bergen. Leder Eva Aarskog.
* LFO Møre og Romsdal avd. Molde. Leder Gunnhild Merengdal.
* LFO Rogaland avd. Haugaland. Leder Reidun Synnøve Gabrielsen Lundø.

## Se også
* Ernæring
* Helfo
* Kroppsmasseindeks
* Slanking
* Spiseforstyrrelse

## Referanser


## Eksterne lenker
* 
* 
### Nedlagte nettsider
* Offisielt nettsted ()
* LFO Haugaland ()
* LFO Møre og Romsdal (
* LFO Bergen (
Swingin’ Arrival

***Swingin' Arrival*** er et musikkalbum med Karin Krog og Per Borthen Swing Department Ltd., utgitt i 1980.

## Sporliste
# «Sailboat in the Moonlight»
# «Did You Mean It»
# «When a Woman Loves a Man»
# «Wop»
# «The Moon Looks Down and Laughs»
# «When Day is Done»
# «Say It With a Kiss»
# «I Can't Believe»
# «What Shall I Say»
# «Moten Swing»

## Eksterne lenker
*
Agincourt

**Agincourt** kan vise til:

* Agincourt (Meurthe-et-Moselle), en kommune i Frankrike
* Azincourt, en kommune i Frankrike
** Slaget ved Agincourt
Azincourt

**Azincourt** er en kommune i departementet Pas-de-Calais i regionen Hauts-de-France.

## Slaget ved Azincourt i 1415

Stedet er mest kjent for slaget ved Azincourt som ble utkjempet her 25. oktober 1415 under hundreårskrigen.

## Befolkningsutvikling
***Antall innbyggere i kommunen Azincourt***

## Se også
*Kommuner i departementet Pas-de-Calais

## Referanser


## Eksterne lenker
* 
* Kommunedata INSEE
Alvdal (tettsted)

**Alvdal** (også kalt **Steia**) er et tettsted og administrasjonssenter for Alvdal kommune i Innlandet. Det ligger ved samløpet mellom elvene Glåma og Folla. Størsteparten av bebyggelsen ligger på østsida av elva. Tettstedet har  innbyggere per 1. januar 2011.

Riksvei 3 går midt gjennom bygda. Rørosbanen med Alvdal stasjon går parallelt med Rv 3.

Sentrum med jernbanestasjonen og Alvdal kirke kalles lokalt Steia eller Steien.

## Referanser
Agrippina

**Agrippina** kan være:

*Agrippina den eldre – mor til Agrippina den yngre og Caligula
*Agrippina den yngre – andre hustru til Claudius
*645 Agrippina – en asteroide
*Thysania agrippina – latinsk navn for Amerikansk kjempefly
*Agrippina Vaganova – kvinnen som skrev om Vaganova i ballett
*Agrippina (opera) – opera av Georg Friedrich Händel

## Se også
*Agrippa
Onkel Boonmee som kan erindre sine tidligere liv

***Onkel Boonmee som kan erindre sine tidligere liv*** (RTGS: *Lung Bunmi Raluek Chat*) er en thailandsk film fra 2010. Den er regissert av Apichatpong Weerasethakul. Filmen vant Gullpalmen på Filmfestivalen i Cannes i 2010.

Filmen hadde premiere i Cannes 21. mai 2010. Den har blitt vist usensurert i én kino i Bangkok i en måned.

## Handling
I et gresskledd område bryter en vannbøffel seg løs fra et tau som binder bøffelen til et tre. Dyret vandrer deretter inn i en skog, hvor den blir oppdaget av en mann som holder en sigd. Mannen begynner å føre den et sted, samtidig som en figur, stående i silhuett, med røde øyne følger med. Boonmee bor i et hus på en gård, sammen med sin svigerinne Jen og nevøen hans Tong. Boonmee lider av en sviktende nyre.

En natt, når Boonmee, Jen og Tong spiser middag sammen, dukker spøkelset etter Boonmees kone Huay opp. Huay, som døde over et tiår tidligere, sier at hun hørte Jen og Boonmees bønner for henne - og hun er klar over Boonmees dårlige helse. En hårete, rødøyde skikkelse går opp trappene nær middagsbordet, og blir avslørt for å være Boonmees for lengst tapte sønn Boonsong.

Boonsin hadde forsvunnet noen år etter at Huay døde. Boonsong søkte etter en skapning - som han kaller en «Monkey Ghost» - som han hadde lagt merke til på et fotografi han hadde tatt. I løpet av dagen, på gården med Jen, påstår Boonmee at sykdommen hans er et resultat av karma. Han hevder at dette var forårsaket av hans drap på kommunister når han tjenestegjorde i militæret. I tillegg drepte han mange insekter ved gården.

## Skuespillere
* Thanapat Saisaymar som Onkel Boonmee.
* Natthakarn Aphaiwong som Huay, Boonmees kone.
* Jeerasak Kulhong som Boonsong, Boonmee sønn.
* Jenjira Pongpas som Jen.
* Sakda Kaewbuadee som Tong.
* Kanokporn Thongaram som Roong, Jens venn.
* Samud Kugasang som Jai.
* Wallapa Mongkolprasert som en prinsesse.
* Sumit Suebsee som en soldat.
* Vien Pimdee som en bonde.

## Referanser


## Eksterne lenker
*
Ramona Portwich

**Ramona Portwich** (født 5. januar 1967 i Rostock) er en østtysk padler som deltok i de olympiske leker 1988 i Seoul, 1992 i Barcelona og 1996 i Atlanta.
 
Portwich ble olympisk mester i padling under Sommer-OL 1988 i Seoul. Hun vant K-4 500 meter for damer sammen med Birgit Schmidt, Anke Nothnagel og Heike Singer

Fire år senere, under sommer-OL 1992 i Barcelona, vant hun K-2 500 meter sammen med Anke Nothnagel. Sin tredje og siste olympiske gullmedalje i padling vant hun i K-4 500 meter 1996 i Atlanta.
 
Hun ble verdensmester i padling hele tretten ganger i årene 1987 til 1995.  
## OL-medaljer
*  1988  Seoul - **Gull** i padling, K-4 500 meter damer  Øst-Tyskland
*  1992  Barcelona - **Gull** i padling, K-2 500 meter damer  Tyskland
*  1996  Atlanta - **Gull** i padling, K-4 500 meter damer  Tyskland
*  1992  Barcelona - Sølv i padling, K-4 500 meter damer  Tyskland
*  1996  Atlanta - Sølv i padling, K-2 500 meter damer  Tyskland

## VM-medaljer
*  1987  Duisburg - **Gull** i padling, K-4 500 meter damer
*  1989  Plovdiv - **Gull** i padling, K-2 500 meter damer
*  1990  Poznań - **Gull** i padling, K-2 500 meter damer
*  1990  Poznań - **Gull** i padling, K-2 5000 meter damer
*  1990  Poznań - **Gull** i padling, K-4 500 meter damer
*  1991  Paris - **Gull** i padling, K-2 500 meter damer
*  1991  Paris - **Gull** i padling, K-2 5000 meter damer
*  1991  Paris - **Gull** i padling, K-4 500 meter damer
*  1993  København - **Gull** i padling, K-2 5000 meter damer
*  1993  København - **Gull** i padling, K-4 500 meter damer
*  1994  Mexico by - **Gull** i padling, K-4 500 meter damer
*  1995  Duisburg - **Gull** i padling, K-2 500 meter damer
*  1995  Duisburg - **Gull** i padling, K-4 500 meter damer
*  1994  Mexico by - Sølv i padling, K-4 2500 meter damer
*  1995  Duisburg - Sølv i padling, K-4 200 meter damer
*  1993  København - Bronse i padling, K-2 500 meter damer

## Eksterne lenker
*
Víkingur Gøta

**Víkingur Gøta** er en færøysk fotballklubb. Klubben ble stiftet i 2008 ved en sammenslåing av Leirvík ÍF, stiftet i 1928, og GÍ Gøta, stiftet i 1926. Ved sammenslåingen spilte GÍ Gøta i eliteserien Effodeildin, mens Leirvík ÍF spilte på nest øverste nivå. Klubben har siden 2008 kun spilt på øverste nivå. 

Klubben har to hjemmestadioner: Sarpugerði i Norðragøta og Uppi á Brekku i Leirvík.

## Meritter
Som den nye sammenslåtte klubben vant Víkingur Gøta Løgmanssteypið (den færøyske cupen) i 2009.

***Seriemester (3):**
**2016, 2017, 2024 

***Cupmester (6):**
**2009, 2012, 2013, 2014, 2015, 2022

***Færøysk supercup (3):**
** 2014, 2015, 2016

## Referanser


## Eksterne lenker
* 
* Spillerstall - Transfermarkt
Corydoras zygatus

***Corydoras zygatus*** er en art i gruppen pansermaller.
Det er en bunnlevende fisk som finnes i ferskvann i Sør-Amerika, nærmere bestemt vestre del av Amazonas-vassdraget, hvor vannet holder en temperatur mellom 22 og 25&nbsp;°C, pH mellom 6 og 8, og hardhet på mellom 2 og 25&nbsp;°dH.
Den blir opptil 5,6&nbsp;cm lang SL.
Voksne individer kan lett forveksles med *[[Corydoras rabauti]]*.

## Eksterne lenker
* 
*
Ingo Spelly

**Ingo Spelly** (født 6. november 1966 i Lübben), tysk padler som deltok i de olympiske leker 1988 i Seoul og 1992 i Barcelona.

Spelly vant en olympisk sølvmedalje i padling under Sommer-OL 1988 i Seoul. Sammen med Olaf Heukrodt kom han på andreplass på C-2 1000 meter for menn. 
 
Fire år senere, under Sommer-OL 1992 i Barcelona, ble han olympisk mester på C-2 1000 meter sammen med Ulrich Papke. De kom på andreplass på C-2 500 meter.

Han ble verdensmester i padling to ganger,  1990 i Poznań og 1991 i Paris, begge gangene i C-2 1000 meter.

## OL-medaljer
*  1992  Barcelona - **Gull** i padling, C-2 1000 meter menn  Tyskland
*  1988  Seoul - Sølv i padling, C-2 1000 meter menn  Øst-Tyskland
*  1992  Barcelona - Sølv i padling, C-2 500 meter menn  Tyskland

## VM-medaljer
*  1990  Poznań - **Gull** i padling, C-2 1000 meter
*  1991  Paris - **Gull** i padling, C-2 1000 meter
*  1990  Poznań - Sølv i padling, C-2 500 meter
*  1991  Paris - Sølv i padling, C-4 1000 meter
*  1986  Montréal - Bronse i padling, C-2 500 meter 
*  1987  Duisburg - Bronse i padling, C-2 1000 meter 
*  1993  København - Bronse i padling, C-2 1000 meter

## Eksterne lenker
*
Jörg Schmidt

**Jörg Schmidt** (født 16. februar 1961), tysk padler som deltok i de olympiske leker 1988 i Seoul.

Schmidt vant en olympisk sølvmedalje i padling under Sommer-OL 1988 i Seoul. Han kom på andreplass i C-1 1000 meter bak Ivans Klementjevs fra Sovjetunionen.

Han var gift med Birgit Fischer fra 1984 til 1993, hun har vunnet tolv olympiske gullmedaljer i padling.

Han ble verdensmester i padling 1983 i Beograd på C-1 1000 meter.

## OL-medaljer
*  1988  Seoul - Sølv i padling, C-1 1000 meter menn  Øst-Tyskland

## VM-medaljer
*  1982  Beograd - **Gull** i padling, C-1 1000 meter

## Referanser


## Eksterne lenker
*
KRC Genk

**Koninklijke Racing Club Genk**, forkortet til **KRC Genk** er en belgisk fotballklubb som spiller i toppdivisjonen Jupiler League. Klubben ble stiftet i 1988 etter å ha blitt sammenslått av de to lokale klubbene Waterschei Thor og KFC Winterslag.

Klubben spiller sine hjemmekamper på Cegeka Arena i Genk. Klubben har vunnet ligaen tre ganger, og den belgiske cupen 4 ganger. 

## Meritter

## Spillerstall
Oppdatert 27. mai 2024.

### Utlånte spillere

## Managere
;1980-tallet:
* Ernst Künnecke –  Jef Vliers –  René Desaeyere (1988–89)
* Enver Alisic –  Fons Peeters (1989–90)

;1990-tallet:
* Paul Theunis –  Pierre Denier (1991–92)
* Pier Jansen (1992–93)
* Pier Janssen –  Luka Peruzović –  Pierre Denier –  Norbert Beuls (1993–94)
* Enver Alisic (1994–95)
* Aimé Anthuenis (1995–99)
* Jos Heyligen (1999–2000)
* Johan Boskamp (2000)

;2000-tallet:
* Pierre Denier (2001, midlertidig)
* Sef Vergoossen (2001 – April 2004)
* Pierre Denier /  Ronny Van Geneugden (2003–04, midlertidig)
* René Vandereycken (2004–05)
* Hugo Broos (2005 – Februar 2008)
* Ronny Van Geneugden (2008 – Mars 2009)
* Hein Vanhaezebrouck (2009 – Desember 2009)
* Frank Vercauteren (2009 – August 2011)
* Mario Been (2011–)

## Kjente spillere med en fortid i klubben
:*Se også [[:Kategori:Fotballspillere for KRC Genk]]*

## Referanser


## Eksterne lenker
*
Folkways

***Folkways*** er et musikkalbum med Karin Krog, utgitt i .

## Sporliste
# «Waly Waly (the Water is Wide)»
# «Ola Ola min eigen unge»
# «Nissespill og fans polka»
# «Målfrid min frue»
# «Arve Brakars halling (versjon 2)»
# «Lokk»
# «Pathway»
# «Fingubben»
# «Melodi»
# «Brudedans»
# «Purka»
# «Gjestebudet»
# «Vakker er du»
# «Soldaten og jenta»
# «Huldrevise»
# «Halling medley/Arve Brakar»
# «Bånsull»
# «Raga Variations»
# «Pathway»

## Referanser


## Eksterne lenker
*
Udo Wagner

**Udo Wagner** (født 2. november 1963 i Bautzen), tysk fekter som deltok i de olympiske leker 1988 i Seoul og 1992 i Barcelona

Wagner vant en olympisk sølvmedalje i fekting under Sommer-OL 1988 i Seoul. Han kom på andreplass i den individuelle konkurransen i florett for menn bak Stefano Cerioni fra Italia.

Fire år senere, under Sommer-OL 1992 i Barcelona, ble han olympisk mester i fekting. Han var med på det tyske laget som vant lagkonkurransen i florett. De andre på laget var Ulrich Schreck, Thorsten Weidner, Aleksander Koch og Ingo Weißenborn.
## OL-medaljer
*  1992  Barcelona - **Gull** i fekting, florett lag menn  Tyskland
*  1988  Seoul - Sølv i fekting, florett menn  Øst-Tyskland

## Eksterne lenker
*
Casamance-konflikten

**Casamance-konflikten** er en konflikt mellom Senegals regjering og Bevegelsen av Casamances demokratiske styrker (MFDC). Konflikten startet på begynnelsen av 90-tallet da MFDC begynte å kjempe for et selvstendig Casamance.

Ifølge historikere hadde Senegals første president Leopold Senghor lovet Casamances ledere at dersom de var en del av Senegal i 20 år ville de bli gitt selvstendighet etterpå. Når regjeringen ikke holdt løftet på 1980-tallet, ble gatedemonstrasjoner i Ziguinchor til et voldelig opprør. I 1990 begynte MFDC å angripe militære bygninger i regionen, med antatt dekkoperativ støtte fra Guinea-Bissaus hær. Den senegalesiske hæren angrep MFDC-baser i Basse Casamance og Guinea-Bissau, og begge sider anklaget den andre for å angripe ikke-stridende.

Mange våpenhviler ble undertegnet i løpet av 1990-tallet, men ingen av dem varte, og konflikten fikk oppmerksomhet i Europa da fire franske turister forsvant på mystisk vis og begge parter anklaget den andre for å drive med kidnapping. I 2006 inngikk MFDCs leder Augustin Diamacoune Senghor en våpenhvile med regjeringen, men flere fraksjoner i bevegelsen valgte å fortsette kampen. Konflikten fortsatte i 2006, og førte til at tusenvis av sivile flyktet over grensen til Gambia.

I oktober 2010 blusset konflikten opp når en ulovlig våpenlast fra Iran ble beslaglagt i havna i Lagos, Nigeria. Den senegalesiske regjeringa mistenkte at våpenlasten var på vei til Casamance, og kalte hjem sin ambassadør i Teheran på grunn av dette. Harde kamper utspant seg senere i desember, når omtrent 100 MDFC-krigere forsøkte å ta Bigona like sør for den gambiske grensen støttet av tyngre våpen, som mortere og maskingeværer. Angrepet ble slått tilbake av senegalesiske soldater, som også mistet 7 av sine egne i kampene.

## Referanser
I Remember You...

***I Remember You*** er et musikkalbum med Karin Krog, Warne Marsh og Red Mitchell, utgitt i 1980.

## Sporliste

# «I Remember You»
# «Trane»
# «Lester's Happy»
# «Moody's Mood for Love»
# «It's You or No-One»
# «Loverman»
# «Speak Low»
# «That Old Feeling»
# «It's You or No-One» (alternative Take)
# «Speak Now» (alternative Take)
# «That Old Feeling» (alternative Take)

## Eksterne lenker
*
Szár

**Szár** er en landsby som ligger nord i Fejér fylke i Ungarn. 

Landsbyen hadde  innbyggere i 2004. 

## Referanser


## Eksterne lenker
*
Mwanza

**Mwanza** er en by i Tanzania. Den er hovedstad i regionen Mwanza. Mwanza ligger ved den sørlige kysten av Viktoriasjøen. I folketellinga i 2002 hadde byen  innbyggere.

Mwanza ble grunnlagt i kolonitida, i Tysk Øst-Afrika. Det tyske navnet «Muansa» antas å være en feiluttale av «Nyanza», et annet navn på Viktoriasjøen. Den tyske folketellinga i byen fra 1912 angir at det var 85 hvite, 15 personer fra Goa, 300 andre indere og 70 arabere, men ingen afrikanere. Det var 12 «hvite» bedrifter og 50 indiske.

## Referanser


## Eksterne lenker
*
Aria (Liv-Benedicte Bjørneboe-album)

**Aria** er et musikkalbum av Liv-Benedicte Bjørneboe, det ble utgitt i  på plateselskapet Euridice. Det består av musikk for orgel, sang og flere andre instrumenter. Tittelsporet er for fiolin og orgel og Hallvard Bjørneboe Sæbø spiller fiolin. Bjørneboe spiller selv piano og orgel på platen. Ane Berg Vighals synger, Jens B. Holmboe Stoltenberg spiller obo, Lasse Tronstad, trompet og Aage Kvalbein spiller cello.

Bjørneboes komposisjoner er enkle og personlige, med innflytelse fra gregoriansk sang, Klezmer-musikk, fransk romantikk, minimalisme.

## Referanser


## Eksterne lenker
*
Solberg Spinderi

Aksjeselskapet **Solberg Spinderi** ble grunnlagt i 1818 under navnet Drammens Bomuldsspinneri og er en av landets eldste bedrifter. Stiftelsesmøtet var 26. mars 1818, og dette regnes også som etableringsdato for A/S Solberg Spinderi. I 1821 flyttet bedriften til Solbergelva i daværende Nedre Eiker kommune, for å utnytte vannkraftressursene i Solbergelva.

Selskapet er fortsatt aktivt og holder til i samme lokalene, men i mindre omfang enn tidligere. En konkurs på 1990-tallet førte til en nedbemanning og endring i eierskapet. Virksomheten fortsatte produksjonen med maskinene i spinneri-bygningen etter konkursen, mens de øvrige gamle bygningene ble solgt. 

## Bygningene
Området har utviklet seg til å bli en næringspark med mange forskjellige virksomheter, fra regnskapskontor til møbelsnekkere. Kommunen og Voksenopplæringen var inntil 2012 leietakere. 

Spinneribygningen rommer per 2021 bedriften. A/S Solberg Spinderi, butikken som kalles Fabrikkutsalget og andre virksomheter som leier lokaler av Solbergs eiendomsselskap.. 

På området ligger videre en gul kontorbygning som kalles Kanselliet. På 2020-tallet eies dette bygget av Drammen kommune, og huser blant annet Solberg Opplæringssenter, Kommunen eier også bygningen som kalles Verkstedet. Verkstedet, ved inngangsporten til området, har blitt en del av kommunens kulturtilbud.

Det gamle veveriet ble gjort om til leiligheter og næringseiendom.

Området hadde tidligere eget vannverk og kloakkverk, men dette ble revet i forbindelse med byggingen av Spinnerisletta omsorgsboliger. Selskapets gamle arbeiderboliger er nå private hjem og leiligheter. Det gamle kapellet, Fredtun kapell, brukes av Nedre Eiker kirke til blant annet konfirmantundervisning  speidergruppemøter og utleie til sluttede selskaper.

## Referanser


## Litteratur
*Ludvig Throndsen: *A.s Solberg spinderi 150 år* (utg.1968)

## Eksterne lenker
* A/S Solberg Spinderis nettsider
* Kulturminneåret 2009 om Solberg spinderi
* ''Verkstedet''s nettsider
Kwangmyong

**Kwangmyong** kan vise til:
*Kwangmyong undergrunnsbanestasjon, på Pyongyangs undergrunnsbanenett.
*Kwangmyong (intranett), et nordkoreansk intranett.
*Gwangmyeong (Kwangmyŏng), en sørkoreansk by i Gyeonggiprovinsen.
Bevegelsen av Casamances demokratiske styrker

**Bevegelsen av Casamances demokratiske styrker** (fransk: *Mouvement des forces démocratiques de Casamance, MFDC*) er en separatistbevegelse i Casamance-regionen i Senegal som arbeider for løsrivelse av regionen fra moderlandet. Bevegelsen ble opprettet i 1982, og startet væpnet kamp i den såkalte Casamance-konflikten fra 1990. Bevegelsen mottok støtte fra Guinea-Bissau inntil president João Bernardo Vieira ble styrtet etter en borgerkrig i 1999. Bevegelsens væpnede vinge ble opprettet i 1985 og bærer tilnavnet «Atika».

Augustin Diamacoune Senghor var bevegelsens leder inntil han døde den 13. januar 2006. Senghor hadde signert en fredsavtale med den senegalesiske regjeringen i 2004, men mange fraksjoner innenfor bevegelsen nektet å delta i fredssamtalene og fortsatte kampene. Dette førte til splittelse i bevegelsen, og siden 2006 har konflikten så godt som stilnet i intensivitet.
Post-hardcore

**Post-hardcore** er en sjanger i hardcore punk. Det er en moderne versjon av hardcore punk og låner inspirasjon fra andre sjangere, blant annet metal, rock og pop. Denne sjangeren er ofte karakterisert med harde rytmer og høye gitarer og høy bass. Post-hardcore-band kan for eksempel bruke en rolig popsang men ha breakdowns midt i sanger.
Svend Haakon Jacobsen

**Svend Haakon Jacobsen** (født 1945) var mellom 2010 og 2013 leder av Norges Kommunistiske Parti. Jacobsen har også vært nestleder i partiet.

Jacobsen var også daglig leder i NKPs avis *[[Friheten]]*, og hadde ei fast spalte i avisa.

## Referanser
Andreas Tews

**Andreas Tews** (født 1968) er en tysk bokser som deltok i de olympiske leker 1988 i Seoul og 1992 i Barcelona.

Tews vant en olympisk sølvmedalje i boksing under Sommer-OL 1988 i Seoul. Han kom på andreplass i den nest letteste vektklassen fluevekt, opp til 51 kg, i semifinalen beseiret han Mario González fra Mexico og i finalen tapte han til Kim Kwang-sun fra Sør-Korea.

Fire år senere, under sommer-OL 1992 i Barcelona, ble han olympisk mester i boksing, han vant vektklassen fjærvekt, opp til 57&nbsp;kg. 
## OL-medaljer
*  1992  Barcelona -  **Gull** i boksing fluevekt  Tyskland
*  1988  Seoul -  Sølv i boksing fjærvekt  Øst-Tyskland

## Eksterne lenker
*
Den første Tsjetsjenia-krigen

**Den første Tsjetsjenia-krigen** (russisk: Пе́рвая чече́нская война́; *Pervaja tsjetsjenskaja vojna*; tsjetsjensk: Дуьххьара нохчи-оьрсийн тIом; *Duuxẋara noxçi-örsii thom*; *den første tsjetsjensk-russiske krig*), også kjent som **krigen i Tsjetsjenia**, var en konflikt mellom Den russiske føderasjon og den tsjetsjenske republikken Itsjkeria som ble utkjempet mellom desember 1994 og august 1996.

Itsjkeria forsøkte å løsrive seg fra føderasjonen og erklærte seg i 1991 uavhengig etter Sovjetunionens fall, men ble ikke anerkjent av det internasjonale samfunnet, og ble truet med invasjon fra den nye russiske staten som ikke ville godkjenne tsjetsjenernes uavhengighet.

Etter et innledende felttog i 1994 og 1995, som hadde sitt høydepunkt i det ødeleggende slaget om Groznyj, forsøkte russiske føderale styrker å skaffe seg kontroll over de tsjetsjenske fjellområdene, men ble presset tilbake av tsjetsjenernes geriljakrig og angrep på lavlandet, til tross for Russlands klart overlegne bakkestyrker, våpen og luftstøtte. Dette førte til en omfattende demoralisering blant de føderale styrkene, samt nesten universell motstand mot krigen blant befolkningen i Russland, noe som igjen førte til at president Boris Jeltsin erklærte våpenhvile i 1996 og året etter undertegnet en fredsavtale, Khasavjurt-avtalen. 

To år etter denne avtalen brøt forholdet mellom Russland og det tsjetsjenske Itsjkeria sammen da en radikal tsjetsjensk gruppe, den internasjonale muslimske brigade, ledet av Sjamil Basajev og Ibn al-Khattab, invaderte naborepublikken Dagestan sommeren 1999, som førte til at Russland igjen invaderte Tsjetsjenia og slik startet den andre Tsjetsjenia-krigen som endte Itsjkerias uavhengighet og igjen brakte Tsjetsjenia under russisk kontroll. Motstanden mot de føderale styrkene har blitt sterkt svekket, men et opprør mot russisk styre pågår fremdeles i Nord-Kaukasus. 

Det offisielle russiske tallet på døde føderale soldater er omtrent 5&nbsp;500, og de fleste anslag ligger mellom 3&nbsp;500 og 7&nbsp;500, mens enkelte hevder opp mot 14&nbsp;000 døde. Det finnes ikke noe nøyaktig anslag på hvor mange itsjkeriske soldater som ble drept i krigen, og ulike anslag hevder både omtrent 3&nbsp;000 og over 15&nbsp;000 drepte. Forskjellige estimater hevder at antallet sivile dødsfall i krigen var mellom 30&nbsp;000 og 100&nbsp;000, i tillegg til muligens over 200&nbsp;000 sårede, mens mer enn en halv million ble gjort til flyktninger, noe som førte til at byer og landsbyer i republikken ble lagt i ruiner. 

## Eksterne lenker
*
OFK Bar

**OFK Bar** er en montenegrinsk fotballklubb fra Bar i Montenegro. Klubben spiller i montenegrinsk 1. divisjon.
Åkerulveedderkopp

* *[[Pardosa agrestis purbeckensis|P. a. purbeckensis]]*

**Åkerulveedderkopp** (*Pardosa agrestis*) er en av edderkoppene i gruppen ulveedderkopper (Lycosidae). De jakter vanligvis på jordbunn, de spinner ikke fangstnett. 

## Utbredelse
Åkerulveedderkopp er utbredt i Europa. Den finnes i Norge. Det finnes en underart, *Pardosa agrestis purbeckensis* (F. O. P.-Cambridge, 1895).

## Utseende
Åkerulveedderkopp er lyst eller litt mørkere brun eller brunsvarte, med lysere eller mørkere flekker. Hannen er mindre noe mørkere farget enn hunnen. Den ligner ganske mye på *[[Pardosa agricola]]*, men har mindre tydelige ringer på beina, og den lyse midtstripen på forkroppen er bredere. Den ligner også *[[Pardosa monticola]]* og *[[Pardosa nigriceps]]*. Mørke individer kan ligne litt på *[[Pardosa amentata]]*. Som voksne (imago) er hunnen mellom 7 og 9 mm, mens hannen er mellom 5 og 7 mm lang (kroppens lengde).

Mange av artene i slekten *Pardosa* er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.

## Levevis
Voksne (imago) kjønnsmodne hanner og hunner finnes fra tidlig på våren. Hannene dør innen midtsommer, mens hunnene lever lengre, helt til tidlig på høsten.

## Referanser


## Litteratur
* W. Nentwig, A. Hänggi, C. Kropf & T. Blick (Hrsg.): *Spinnen Mitteleuropas – Bestimmungsschlüssel*, slekten (gattung) ''Pardosa'' (tysk)

## Eksterne lenker
* 
* ''Pardosa agrestis'' - europspiders.com (flotte bilder)
* Ulveedderkopper – edderkopper.net  (norsk)
FC Lootus Kohtla-Järve

**Lootus Kohtla-Järve** er en estisk fotballklubb fra Kohtla-Järve. Klubben spiller i Meistriliiga, det høyeste nivået i estisk fotball. I 2004 og 2005 var klubben kjent under navnet FC Lootus Alutaguse.

## Spillerstall
*22. september 2010.


























==Lootus i estisk fotball==

<timeline>
ImageSize = width:550 height:60
PlotArea  = left:10 right:10 bottom:30 top:10
TimeAxis = orientation:horizontal format:yyyy
DateFormat = dd/mm/yyyy
Period     = from:01/07/1997 till:01/07/2010
ScaleMajor = unit:year increment:1 start:1998
Colors =
  id:bl1  value:rgb(0.5,0.8,0.5)
  id:bl2  value:rgb(0.9,0.9,0.3)  
  id:rs  value:rgb(0.8,0.6,0.6)
  id:rn  value:rgb(0.9,0.1,0.1)

PlotData= 
  bar:Position width:15 color:white align:center

  from:01/07/1997 till:01/07/1998  shift:(0,-4) text:3
  from:01/07/1998 till:01/07/1999  shift:(0,-4) text:2
  from:01/07/1999 till:01/07/2000  shift:(0,-4) text:6
  from:01/07/2000 till:01/07/2001  shift:(0,-4) text:7
  from:01/07/2001 till:01/07/2002  shift:(0,-4) text:7
  from:01/07/2002 till:01/07/2003  shift:(0,-4) text:1
  from:01/07/2003 till:01/07/2004  shift:(0,-4) text:8
  from:01/07/2004 till:01/07/2005  shift:(0,-4) text:2
  from:01/07/2005 till:01/07/2006  shift:(0,-4) text:8
  from:01/07/2006 till:01/07/2007  shift:(0,-4) text:10
  from:01/07/2007 till:01/07/2008  shift:(0,-4) text:1
  from:01/07/2008 till:01/07/2009  shift:(0,-4) text:2
  from:01/07/2009 till:01/07/2010  shift:(0,-4) text:

  from:01/07/1997 till:01/07/1999  color:bl2   shift:(0,13)  text: "[[Esiliiga]]"
  from:01/07/1999 till:01/07/2002  color:bl1   shift:(0,13)  text: "[[Meistriliiga]]"
  from:01/07/2002 till:01/07/2003  color:bl2   shift:(0,13)  text: "[[Esiliiga|EL]]"
  from:01/07/2003 till:01/07/2004  color:bl1   shift:(0,13)  text: "[[Meistriliiga|ML]]"
  from:01/07/2004 till:01/07/2005  color:rs    shift:(0,13)  text: "[[II Liiga]]"
  from:01/07/2005 till:01/07/2006  color:bl2   shift:(0,13)  text: "[[Esiliiga|EL]]"
  from:01/07/2006 till:01/07/2008  color:rs    shift:(0,13)  text: "[[II Liiga]]"
  from:01/07/2008 till:01/07/2009  color:bl2   shift:(0,13)  text: "[[Esiliiga|EL]]"
  from:01/07/2009 till:01/07/2010  color:bl1   shift:(0,13)  text: "[[Meistriliiga|ML]]"

</timeline>


<small>*'E/N''' – Eastern/Northern Zone

## Referanser


## Eksterne lenker
* FC Lootus Kohtla-Järve offisiell hjemmeside (russisk)
Kwangmyong (intranett)

**Kwangmyong** (Chosongul: 광명; Hanja: 光明; som betyr «lys, skinnende») er et nordkoreansk datanettverk som ble etablert i år 2000. Det kan aksesseres av nettlesere og inkluderer e-post, nyhetsgrupper og en søketjeneste.

I Nord-Korea er det bare en liten gruppe mennesker som får tilgang til Internett, og Kwangmyong er det eneste datanettverket som er tilgjengelig for andre mennesker. Dette er gratis å bruke.

Kwangmyong er spesialprodusert for innenlands bruk i Nord-Korea og er ikke direkte knyttet til Internett. Informasjonen som er tilgjengelig på Kwangmyong er tilpasset hva nordkoreanske myndigheter ønsker at nettverket skal inneholde. Imidlertid er innhold fra Internett gjort tilgjengelig i redigert versjon på Kwangmyong.

Datanettverket er tilgjengelig på koreansk, men blir vedlikeholdt av 2000 eksperter ifølge offisiell informasjon, også på andre språk som russisk, kinesisk, engelsk, fransk og japansk.

## Eksterne lenker
* BBC: Sampling North Korea's version of the internet – includes video
* North Korea and the Internet - Economist
* Kwangmyong computer network
* Digital Divide on the Korean Peninsula
* Hermit Surfers of P'yongyang ，CIA
Isulveedderkopp

**Isulveedderkopp** (*Pardosa eiseni*) er en av edderkoppene i gruppen ulveedderkopper (Lycosidae). De jakter vanligvis på jordbunn, de spinner ikke fangstnett. 

## Utbredelse
Isulveedderkopp finnes i fjellet og helt nord i Europa. I Norge er den registrert fra Nordland og nord til Finnmark.

## Utseende
Isulveedderkopp er lyst beigebrun, okerbrun og brunsvart, den har lysere eller mørkere flekker på bakkroppen. Forkroppen har en lys midtstripe. Beina er lysere okerbrune med tydelige mørkere ringer.  

Mange av artene i slekten *Pardosa* er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd. *Pardosa eiseni* og *[[Pardosa trailli]]* er svært like hverandre. Hanner kan skilles fra hverandre, men da må pedipalpen plukkes fra hverandre og formen på *embolus* studeres. *Embolus* er en liten spiss og avlang struktur. Hunner kan skilles på epigynene, men de er veldig lik hverandre. Vulva har større forskjeller. 

Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre. 

## Levevis
Leveområdet er åpne vegetasjonsfattige steder med stein, i fjellet, eller skogsbilveier og kraftlinjegater. Pardosa-artene er varmeelskende dyr og aktive i solskinn. I kaldt vær er de mindre aktive og sitter ofte noe bortgjemt mose eller lignende.

## Referanser


## Litteratur
* W. Nentwig, A. Hänggi, C. Kropf & T. Blick (Hrsg.): *Spinnen Mitteleuropas – Bestimmungsschlüssel*, slekten (gattung) ''Pardosa'' (tysk)
* Kronestedt, T. 2004. *Studies on Holarctic Pardosa groups (Aarneae, lycosidae). VI. On the identity of Pardosa luciae Tongiorgi with notes on P. trailli (O. P.-Cambridge) and some other species in the P. nigra group.* deisisa 12: neuse Serie 14: 281 – 290.

## Eksterne lenker
* 
* Ulveedderkopper – edderkopper.net  (norsk)
Seterulveedderkopp

**Seterulveedderkopp** (*Pardosa hyperborea*) er en av edderkoppene i gruppen ulveedderkopper (Lycosidae). De jakter vanligvis på jordbunn, de spinner ikke fangstnett. 

## Utbredelse
Seterulveedderkopp er registret forholdsvis få ganger, men fra nesten hele Norge, helt nord til Finnmark. Den finnes i høyereliggende strøk (fjell) i sør, mens den i nord kan finnes også i mer laverliggende strøk. Den mangler i Mellom-Europa, men finnes i Alpene og Nord-Amerika. 

## Utseende
Seterulveedderkopp er lyst og litt mørkere brun eller brunsvarte, men uten tydelige lysere eller mørkere flekker på bakkroppen. Den har Pardosa-slektens typiske tegninger, med en lys midtlinje bakover forkroppen og den lyse avlange flekken på bakkroppen. Beina har ikke lyse og mørke ringer, men heller mer langsgående linjer eller flekker.

Mange av artene i slekten *Pardosa* er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre. 

## Levevis
Seterulveedderkopp lever på høyereliggende fuktige og åpne områder, som myrer med torvmoser, hellende enger med sigvann.

## Referanser


## Litteratur
* W. Nentwig, A. Hänggi, C. Kropf & T. Blick (Hrsg.): *Spinnen Mitteleuropas – Bestimmungsschlüssel*, slekten (gattung) ''Pardosa'' (tysk)

## Eksterne lenker
* 
* ''Pardosa hyperborea'' – Mine edderkopper (norsk)
* Ulveedderkopper – edderkopper.net  (norsk)
FK Dečić

**FK Dečić** er en montenegrinsk fotballklubb fra Tuzi, Montenegro. Klubben spiller i montenegrinsk 1. divisjon.

## Meritter
* **[[Montenegrinsk 1. divisjon]]:** **(1)** 2023–2024
* **[[Kup Crne Gore]]:** **(0)**